Vazirlik faoliyatini raqamlashtirish yoʻnalishida yil davomida amalga oshirilgan ishlar xususida maʼlumot berib oʻtsangiz

|
Vazirlik faoliyatini raqamlashtirish yoʻnalishida yil davomida amalga oshirilgan ishlar xususida maʼlumot berib oʻtsangiz
|
bet | 1/5 | Sana | 13.09.2024 | Hajmi | 20,02 Kb. | | #270974 |
Bog'liq dsc
Raqamli dunyoda yashayapmiz. Kuniga bir necha oʻn martalab yumushimizni yengillashtiruvchi axborot texnologiyalari moʻjizalariga murojaat qilamiz, xizmatidan foydalanamiz. Natijada vaqt, pul, resurs va turli asabbuzarliklarning oldi olinadi. Aslida, inson ongi vazifalarini texnika bajarayotgan ayni hayotimizda bundan boshqachasini tasavvur qilish ham qiyin.
Eʼtiborlisi, axborot-kommunikatsiya texnologiyalarining turli tizimlarga tezlik bilan tatbiq etilishi sohalardagi ortiqcha vaqt sarfi, qogʻozbozlikning oldi olinishiga, pirovardida fuqarolarga sifatli xizmat koʻrsatishga omil boʻlmoqda.
Buning amaliy ifodasi, real harakati haqida aniq tasavvurga ega boʻlish uchun Oʻzbekistonda davlat tashkilotlari raqamli transformatsiya holati reytingining joriy yil dastlabki yarim yilligi yakuni natijalariga koʻra, vazirliklar ichida birinchi oʻrinni egallagan Oliy taʼlim, fan va innovatsiyalar vazirligi tajribasiga qiziqdik.
Raqamlashtirish jarayonining oliy taʼlim isteʼmolchilariga yaratayotgan qulayliklari xususida Oliy taʼlim, fan va innovatsiyalar vazirining Axborot-kommunikatsiya texnologiyalari boʻyicha maslahatchisi Bobur Rahimov bilan suhbat uyushtirdik.
— Vazirlik faoliyatini raqamlashtirish yoʻnalishida yil davomida amalga oshirilgan ishlar xususida maʼlumot berib oʻtsangiz.
— Joriy yil davomida taʼlim muassasalari va vazirlik faoliyatini raqamlashtirishga qaratilgan 4 ta axborot tizimlari ishlab chiqildi hamda joriy etildi. Yagona interaktiv davlat xizmatlari portalida 6 ta davlat xizmati ishga tushirildi.
Oliy, oʻrta maxsus va professional taʼlim muassasalariga kirish, davlat oliy taʼlim muassasalari talabalarining oʻqishini koʻchirish hamda qayta tiklash boʻyicha hujjatlarni onlayn topshirishga moʻljallangan 6 ta axborot tizimlari takomillashtirildi. Belgilangan talab va tartiblar, qabul parametrlariga muvofiqligi va uzluksiz ishlashi boʻyicha barcha tegishli amaliy choralar koʻrildi. Natijada davlat tashkilotlarining raqamli transformatsiya holati reytingining 2023-yil I yarim yillik yakuni natijalariga koʻra, Oliy taʼlim, fan va innovatsiyalar vazirligi “yashil” (yaxshi) toifadan joy olib, vazirliklar ichida birinchi oʻrinni egalladi.
— Oliy taʼlim, fan va innovatsiya sohasini raqamlashtirish hamda yagona raqamli ekotizimga keltirish masalasining dolzarbligi nimada va bu yoʻnalishda qanday ishlar amalga oshirildi?
— Texnologiyalar dunyoda koʻplab sohalarni tezlik bilan oʻzgartirayotgan bir davrda oliy taʼlim, fan va innovatsiyalar sohasida raqamlashtirish alohida ahamiyatga ega. Talabalar, tadqiqotchilar, professor-oʻqituvchilar hamda olimlar uchun qulay va samarali platforma boʻlib xizmat qiladigan yagona raqamli ekotizimni yaratish, shuningdek, vazirlik boshqaruv tizimida raqamlashtirishni jadallashtirish maqsadida 2025-yilgacha amalga oshirilishi rejalashtirilgan loyihalarni oʻz ichiga olgan strategiya belgilandi.
Strategiya uchta asosiy chaqiruv (main challenge), maqsad va loyihalar xaritasini oʻz ichiga oladi.
Raqamli transformatsiya arxitekturasi
Chaqiruv: mavjud axborot tizimlari turli vaqtlarda yaratilgan va oʻzaro zaif bogʻlangan.
Maqsad: oliy oʻquv yurtlariga translyatsiya qilinadigan taʼlim va fanni raqamli oʻzgartirishga yagona yondashuvni ishlab chiqish. Vazirlik bu jarayonni maxsus yaratilgan BI (Business Intelligence) tizimi yordamida kuzatib borishni rejalashtirgan.
Raqamli xizmatlarni rivojlantirish
Chaqiruv: “raqamli tengsizlik” texnologiyalarning rasmiy joriy qilinishi.
Maqsad: taʼlim va ilmiy tashkilotlar faoliyatining barcha jabhalari boʻyicha qator xizmatlarni yaratish: maʼmuriyat, taʼlim, fan va innovatsiyalar, kampus va infratuzilmani boshqarish.
Maʼlumotlarni boshqarish
Chaqiruv: fan va oliy taʼlim tizimidagi maʼlumotlarning toʻplanishi, sifati va xavfsizligi hozirga kunda yaxshi holatda emas.
Maqsad: qarorlar qabul qilish uchun maʼlumotlarni boshqarish va ularning sifatini oshirish, maʼlumotlarni uzluksiz avtomatik yigʻish tizimi va ular asosida bashoratli tahlillarni shakllantirish.
Strategiya asosida 2025-yilgacha boʻlgan loyihalarning “Yoʻl xaritasi” ishlab chiqilgan boʻlib, u quyidagi yoʻnalishlarni oʻz ichiga oladi: infratuzilma, axborot tizimlari, axborot va kiberxavfsizlik, raqamli kompetensiyalar, raqamli xizmatlar, integratsiya, raqamli texnologiyalar va sunʼiy intellektni joriy etish.
2025-yilda oliy va kasb-hunar taʼlimi, fan va innovatsiyalar sohasida www.edu.uz raqamli ekotizimini ishga tushirish rejalashtirilgan. Ushbu maqsadga erishishning asosiy vazifalaridan biri — axborot tizimlari oʻrtasida oʻzaro maʼlumot almashishni tashkil etish uchun tizimlararo integratsiya hisoblanadi. Bundan tashqari, barcha axborot tizimlarini integratsiyalash va takomillashtirish natijasida yagona “DATAHUB” yaratiladi.
Joriy yil davomida Oliy taʼlim, fan va innovatsiya sohasini raqamlashtirishga qaratilgan quyidagi loyihalar amalga oshirildi:
– oliy taʼlim muassasalarining rahbar kadrlari zaxirasini yuritish axborot tizimi;
– “Akademik litseylarda taʼlim jarayonlarini boshqarish” axborot tizimi;
– “Oliy taʼlim jarayonlarini boshqarish — HEMIS” axborot tizimining mobil ilovasi;
– yagona taʼlim xizmatlari portali — my.edu.uz;
– aholi va yoshlarning sohaga oid takliflarini qabul qilishga moʻljallangan muloqot tizimi — taklif.edu.uz;
– kollej va texnikumlarda oʻqitish boʻyicha shartnomalarni elektron tarzda taqdim etish axborot tizimi;
– vakant lavozimlarga ariza yuborish axborot tizimi — vacancy.edu.uz;
– statistik maʼlumotlarni aks ettiruvchi maxsus tizim.
—
|
|
Bosh sahifa
Aloqalar
Bosh sahifa
Vazirlik faoliyatini raqamlashtirish yoʻnalishida yil davomida amalga oshirilgan ishlar xususida maʼlumot berib oʻtsangiz
|